A kormány.hu-n közzétették a Rogán-minisztérium szerződéseit. Egyelőre ebben az évben csak egy keretszerződés indult el, de azt rögtön az év harmadik munkanapján, nettó kétmilliárdért.

A december 15-ig tartó feladat neve hivatalosan úgy szól, hogy

Az állampolgárok életét kiemelten érintő kormányzati döntésekkel kapcsolatos feladatok ellátása 2.

A győztes pedig a New Land Media Reklám, Szolgáltató és Kereskedelmi Kft. és a Lounge Design Szolgáltató Kft.

Egyelőre nem tudni, mit fognak csinálni a pénzért, mindenesetre közelebb juthatunk a megoldáshoz a cégek előző megbízásával: egyikük vagy másikuk csinálta ugyanis a "Magyar reformok működnek", és "Ha Magyarországra jössz..." plakátokat, valamint a Diákhitel központnak is ők rontották el a térképeket.

Fotó: Tinypic.com A magyar refromok működnek! - kormányzati plakátok újraértelmezve

Hogy a két cég egy 25 milliárdos gigaközbeszerzés nyertesei között van, azt már tavaly év végén közölték.